LUR veroordeel skoolboeliesArgieffoto “Ek onderneem om verskeie skole in Gauteng te besoek om dwelmhandel op die skoolperseel te bekamp. Daar sal ook ŉ toename wees in sektorpolisiëring tydens spitstye by skole om die veiligheid van leerders te verseker,” het Nkosi-Malobane in ŉ verklaring gesê. “Ek daag ouers en alle belanghebbendes uit om ook verantwoordelikheid te aanvaar en nie alles aan die polisie oor te laat nie. Dit is ons kinders en ons moet Ubuntu begin toepas – waar my kind jou kind is. Die patrolliebeweging sal ook versterk word en meer beamptes sal ontplooi word om saam met skoolbeheerliggame en hoofde te werk om dwelms en alkohol by skole uit te roei.” Sy het Donderdag drie skole in Randburg besoek wat as problematies geïdentifiseer is, naamlik RW Fick Secondary School, St Barnabas College en Chris Botha Secondary School Sy het leerlinge gemaan om nie enigiets te doen wat tot ingryping van wetstoepassers sal lei nie. Nkosi-Malobane het met al 23 skoolhoofde en die leierskap van die gemeenskap vergader binne die betrokke gebied en hulle het hulself ook daartoe verbind om ŉ maatskaplike beweging te begin en ŉ dwelmondersteunersgroep op die been te bring.